钦定古今图书集成/明伦汇编/氏族典/第063卷 > 《廖用贤尚友录》 > 胥甲
## 钦定古今图书集成/明伦汇编/氏族典/第063卷 > 《廖用贤尚友录》 > 胥甲

按《左传》，文公十二年冬，秦伯伐晋，晋人御之。赵盾将
中军，荀林父佐之。郤缺将上军，臾骈佐之。栾盾将下
军，胥甲佐之。十二月戊午，秦师掩晋上军。宣子出，战
交绥。秦行人夜戒晋师曰：“‘两军之士皆未慭也，明日
请相见也’。臾骈曰：‘使者目动而言肆，惧我也。将遁矣。
薄诸河，必败之’。”胥甲、赵穿当军门呼曰：“死伤未收而
弃之，不惠也；不待期而薄人于险，无勇也。”乃止。秦师
夜遁。